“O‘ZBEKISTON RESPUBLIKASIDA DEPUTATLARNING MAQOMI TO‘G‘RISIDA”GI O‘ZBEKISTON RESPUBLIKASI QONUNINI AMALGA KIRITISh HAQIDA

O‘zbekiston Respublikasi Oliy Majlisi qaror qiladi: 
 1. “O‘zbekiston Respublikasida deputatlarning maqomi to‘g‘risida”gi O‘zbekiston Respublikasi Qonuni matbuotda e’lon qilingan kundan e’tiboran amalga kiritilsin.
 2. Quyidagilar o‘z kuchini yo‘qotgan deb topilsin:
 O‘zbekiston Respublikasining 1990-yil 31-oktabrda qabul qilingan “O‘zbekiston Respublikasida xalq deputatlarining maqomi to‘g‘risida”gi Qonuni (O‘zbekiston Respublikasi Oliy Sovetining Vedomostlari, 1990-yil, № 31—33, 373-modda);
 O‘zbekiston Respublikasining 1971-yil 17-dekabrda qabul qilingan Qonuni bilan tasdiqlangan O‘zbekiston Respublikasining Mehnat qonunlari kodeksi 22-moddasining uchinchi qismi (O‘zbekiston Respublikasi Oliy Sovetining Vedomostlari, 1971-yil, № 34, 322-modda).